open-index/open-wikipedia-markdown huggingface dataset:
Sisteme binari

Il **sisteme binari** al è un sisteme numeric posizionâl ch'al dopre la base 2, ven a stâi doi simbui, in gjenar 0 e 1, invezit dai 10 dal sisteme decimâl che al è chel plui comun inte vite di ogni dì. Par chest la cifre inte posizion N plui a diestre e je di considerâ come se fos moltiplicade par 2^N (inte numerazion decimâl al sarès 10^N).

Ve ca une tabele che confronte i trê sistemis di numerazion plui doprâts (chel binari, chel decimâl e chel esadecimâl).

Al fo inventât dal matematic todesc Gottfried Leibniz, ma in chê volte e fo trascurade dai studiôs; la riscuvierte di chest sisteme e je opare di George Boole tal 1847, che al è ancje il creatôr de logjiche booleane. Vuê chest sisteme di numerazion al è famôs soredut intal ambient de informatiche, dulà che al è la base dai calcoladôrs, graziis ae facilitât dal pont di viste fisic di creâ un element cun dome doi stâts e pe corispondence cui valôrs di vêr e fals.

## Cjale ancje
* Complement a doi

## Leams esternis
* Convertitôr par inglês
25 di Fevrâr

Il **25 di Fevrâr** e je la 56° zornade dal Calendari Gregorian. A mancjin 309 zornadis pe fin dal an (310 se l'an al è bisest).

## Acjadiments
### In Friûl

### Vie pal mont
* 138 - L'Imperatôr roman Adrianus al adote Antoninus Pius, in cheste maniere al nomine il sô sucessôr.
* 1836 - Samuel Colt al deponude il brevet de pistole revolvar.
* 1921 - La republiche democratiche de Georgie a ven ocupade de Union Sovietiche.
* 1986 - Il president filippin Ferdinand Marcos dopo 20 agns di governi al scugne sciampâ, Corazon Aquino a devente la prime femine presidente des Filippinis.

## Nassûts vuê
* 1707 - Carlo Goldoni, scritôr talian († 1793).
* 1866 - Benedetto Croce, filosof talian. († 1952).
* 1873 - Enrico Caruso, cjantant liric talian († 1921).
* 1890 - Vyacheslav Molotov, politic sovietic († 1986).
* 1901 - Zeppo Marx, atôr merecan († 1979).
* 1917 - Anthony Burgess, scritôr inglês.
* 1943 - George Harrison, musicist inglês († 2001).
* 1948 - Aldo Busi, scritôr talian.
* 1953 - José María Aznar, politic e cjâf dal governi spagnûl.
* 1950 - Neil Jordan, regjist teatrâl e scritôr merecan.

## Muarts vuê
* 1904 - Elena Fabris Bellavitis, scritore furlane di Listize (n. 1865)
* 1983 - Tennessee Williams, scritôr teatrâl merecan (n. 1911)
* 1713 - Re Federic I di Prussie. (n. 1657)
* 2003 - Alberto Sordi, atôr talian. (n. 1920)

## Fiestis
### In Friûl

### Vie pal mont

### Religjosis
* San Vittorino
* San Cesareo
### Internazionâls
26 di Fevrâr

Il **26 di Fevrâr** e je la 57e zornade dal Calendari Gregorian. A mancjin 308 zornadis pe fin dal an (309 se l'an al è bisest).

## Acjadiments
### In Friûl

### Vie pal mont
* 1815 – Napoleon al scjampe dal esili in te isule Elbe e al torne in France.
* 1848 – In France a ven proclamade le seconde republiche.
* 1848 - Karl Marx al publiche il “manifesti dal partît comunist”.
* 1952 - Winston Churchill al fâs savê che ancje il Ream Unît al à le bombe atomiche.
* 1991 – Te prime vuere dal Golf Persic, Saddam Hussein al dîs a le radio che i soldâts irachens e an lassât il Kuwait.
* 2001 - I 15 stâts de Union Europeane a firmin il “Tratât di Nize”
* 2001 – In Afghanistan i talebans a sdrumin lis dôs statuis zigantis dal buddha a Bamiyan.

## Nassûts vuê
* 1802 - Victor Hugo, scritôr francês († 1885)
* 1846 - Buffalo Bill, personaç dal Far West merecan († 1917)
* 1918 - Theodore Sturgeon, scritôr († 1985)
* 1932 - Johnny Cash, cjantant merecan († 2003)

## Muarts vuê
* 1931 - Otto Wallach, chimic todesc vincidôr dal premi Nobel.
* 1971 - Fernandel, atôr francês (n. 1903).
* 2005 - Jef Raskin, inventôr dal ordenadôr Macintosh (n. 1943).

## Fiestis
### In Friûl

### Vie pal mont
* Dì de liberazion in Kuwait.
### Religjosis
* San Romeo
### Internazionâls
27 di Fevrâr

Il **27 di Fevrâr** e je la 58° zornade dal Calendari Gregorian. A mancjin 307 zornadis pe fin dal an (308 se l'an al è bisest).

## Acjadiments
### In Friûl
* 1511 - E jê la *[[Joibe grasse dal 1511|Crudel Zoiba Grassa]]*. Almancul 3000 contadins, vignûts a fâ il carnevâl a Udin, a la false notizie butade fûr di Antonio Savorgnan che lis trupis imperiâls a son rivadis a Pradaman e tachin a botinà i palaç dai nobii sturmiârs. Scomence cussì la plui grande rivolte contadine europeane de etât rinassimentâl.

### Vie pal mont
* 1844 - La Republiche Dominicane si separe di Haiti.
* 1933 - Il parlament todesc, il Reichstag, al ven incendiât.
* 1967 - La Dominiche e divente indipendent dal Ream Unît.
* 1976 - Il Sahara Ocidentâl si declare indipendent de Spagne.
* 1999 - Abdullah II al divente re de Giordanie.

## Nassûts vuê
* 1867 - Irving Fisher, economist merecan († 1947)
* 1873 - Enrico Caruso, cjantant di liriche talian († 1921)
* 1902 - John Steinbeck, scritôr merecan, premi Nobel pe leterature tal 1962. († 1968).
* 1928 - Ariel Sharon, gjenerâl, prin ministri di Israêl.
* 1932 - Elizabeth Taylor, atore merecane. 
* 1943 - Mal, cjantant inglês.
* 1946 - José Carreras, cjantant di liriche spagnûl
* 1952 - Maria Schneider, atore francese.

## Muarts vuê
* 1989 - Konrad Lorenz, etolog austriac (n. 1903) 
* 2005 - Franco Bracardi, pianist talian (n. 1935) 

## Fiestis
### In Friûl

### Vie pal mont
* Republiche Dominicane - Fieste nazionâl

### Religjosis
* San Leandri
### Internazionâls
28 di Fevrâr

Il **28 di Fevrâr** e je la 59° zornade dal Calendari Gregorian. A mancjin 306 zornadis pe fin dal an (307 se l'an al è bisest).

## Acjadiments
### In Friûl
* 1511 - Le rivolte contadine a svampe pal Friûl, a vegnin fiscâs e brusâs i cjistiei di San Danel, Feagne, Cjauriâ, Vilalte, Morùs, Braçà, Çopule, Cusan, Spilimberc, Susans, Volveson, Colorêt, Madrîs, Tarcint. 

### Vie pal mont
* 364 - Valentinian I al devente imperadôr roman. 
* 1922 - L'Egjit al devente indipendent. 
* 1986 - Olof Palme, prin ministri svedês al ven copât a Stocolme. 
* 2002 - La Lire taliane no à plui valôr legâl. 

## Nassûts vuê
* 1846 - Giovanni Marinelli, gjeograf furlan († 1900)
* 1940 - Mario Andretti, pilote merecan di origjene istriane. 
* 1944 - Sepp Maier, zuiadôr di balon todesc. 
* 1942 - Dino Zoff, zuiadôr di balon, furlan, nassût a Marian. 
* 1951 - Gustav Thoeni, schiadôr sud tirolês.
* 1957 - John Turturro, atôr merecan. 
* 1962 - Claudio Chiappucci, ciclist talian.

## Muarts vuê
* 1621 - Cosimo II de' Medici, siôr de Toscane (n. 1590) 
* 1986 - Olof Palme, politic svedês (n. 1927) 
* 1994 - Enrico Maria Salerno, atôr talian (n 1926)
* 2005 - Mario Luzi, poete talian (n. 1914) 

## Fiestis
### In Friûl

### Vie pal mont

### Religjosis
* Sant'Ilario, Pape

### Internazionâls
29 di Fevrâr

Il **29 di Fevrâr** e je la 60° zornade dal Calendari Gregorian. A mancjin 305 zornadis pe fin dal an.
I agns che an il 29 di fevrâr e son bisests. Chest al ven tai agns divisibii par 4 (par esempli 2004, 2008, 2012), ma no tai agns che si podìn dividi par 100 (2100,1900) almancul che no si podedin dividi par 400 (par cui il 2000 al è stât un an bisest).

## Acjadiments
### In Friûl
* 1797 - Il diretori de Republiche francese al ordene a Napoleon di invadi il Friûl.
### Vie pal mont
* 1940 - Hattie McDaniel a je la prime afroamerecane a vinci il Premi Oscar. 
* 1940 - La Finlandie comence i negoziâts di pâs cun le Union Sovietiche. 
* 2004 - Jean-Bertrand Aristide president di Haiti al scugne molà il governi e scjampà denant a le rivolte de popolazion. 

## Nassûts vuê
* 1792 - Gioacchino Rossini, composidôr talian († 1868) 
* 1908 - Balthus, pitôr svuizar († 2001) 
* 1944 - Paolo Eleuteri Serpieri, disegnadôr talian. 
* 1952 - Tim Powers, scritôr merecan. 

## Muarts vuê
* 1868 - Ludwig I re di Baviere (n. 1786). 
* 1928 - Armando Diaz, gjenerâl talian, (n. 1861).

## Fiestis
### In Friûl

### Vie pal mont

### Religjosis
Sant Osvalt

### Internazionâls
Siencis aerospaziâls

Lis **siencis aerospaziâls** a studiin cemût che al è fât e cemût doprâ il spazi. Fra i tancj rams di chestis siencis ricuardin:

* Astronomie
* Astrofisiche
* Astrobiologjie
* Microgravitât
* Fisiche dal plasme
* Sience planetarie
* Traspuarts spaziâi
* Esplorazion spaziâl
* Colonizazion spaziâl

Va dite che chestis siencis a àn a ce fâ cun i plui diviers cjamps di ricercje, de biologjie dai organisims in ambient spaziâl a la gjeologjie dai planets e dai asteroits, de fisiche nucleâr tal spazi interstelâr a chê tes stelis.
Arts visuâls

Lis **arts visuâls** a son l'insiemit des dissiplinis che produsin alc di artistic par il voli dal spetatôr. Chestis arts a cjapin dentri la piture, la sculture, la fotografie, il disen, la grafiche. No fasin part des arts visuâls chês espressions artistichis che a àn dentri alc di rapresentazion teatrâl come il teatri, la opare, la musiche e v.i. Il Cine, che di sigûr al dopre diviers tips di formis artistichis, al ven considerât art visuâl. 

* Piture
* Disen
* Sculture
* Fotografie
* Grafits
* Fumuts
* Grafiche cul ordenadôr
* Cine
Archeologjie

La **archeologjie** al è il studi des civiltâts e des culturis dal passât midiant la racolte, la documentazion e la catalogazion dai rests materiâi che si rivin a cjatà.

## Storie de archeologjie
Ancje se l’interes pal passat no je une robe recente te storie, tant al è vêr che za i româns a vevin la abitudine a colezionâ oparis d’art grechis “antighis”, la archeologjie moderne e nas tal secul dai lums e in prinzipi e si interesse soredut des civiltâts dal Mediterani. Fra lis primis tapis impuartantis de so storie ricuardin che tal 1709 si tache a sgjavâ a Ercolano, tal 1748 a Pompei, tal 1799 e ven cjatade la Piere di Rosetta e tal 1873 e ven scuvierte la citât di Troie.
In timps plui modernis la archeologjie si interesse a ducj i periodis passâts, storics e preistorics. 
Si doprin metodologjis modernis, come che dal Cjarboni 14, par rivà a da une date ai ogjets cjatâts.

## Tecniche di scavi
Il principâl metodi al è il scavi stratigrafic, i ogjets a vegnin cjapâts su lavorant a strâts in maniere di vê une omogjeneitât cronologjiche in chel che si cjate.

## Vôs leadis
* Archeologjie subacueie
* Archeologjie industriâl
* Preistorie
* Storie
* Paleontologjie
* Etnologjie

## Leams
http://www.archeofriuli.it/ -  - societât furlane di archeologjie.
Triest

**Triest** (par talian *Trieste*, par sloven *Trst*, par todesc *Triest*) e je une citât di 204.517 abitants, che e je just sul confin cu la Slovenie.

Al è il cjaf lûc de Regjon Autonome Friûl-Vignesie Julie (regjon aministrative de Republiche Taliane) La storie di Triest e je complicade: o savìn par ciert che la citât e mandave i siei rapresentants al Parlament de Patrie dal Friûl, daspò, par difindisi des miris vignesians e fasè at di sotmission ai Asburc.
La prime lenghe di Triest e fo chê furlane (estinte tal XIX secul) e fevelade da lis tredis fameis plui antighis de citât.

A iè stade, dal 1867 al 1918 cjâf lûc de Regjon dal Litorâl Adriatic dal imperi Austro-Ongjaric

E fo liberade ai 3 di Novembar dal 1918 de Armade Reâl Taliane.
E fo ocupade dai Todescs dal 1943 al 1945, dai Jugoslâfs par quarante dîs tal 1945 e dai Aleâts dal 1945 al 1954 (Teritori Libar di Triest).

## Galarie fotografiche

Figure:Stadtzentrum Triest.jpg
Figure:CastelloMiramare.jpg
Figure:Trieste Canal-Grande.jpg



## Leams esternis
* Vuide ilustrade di Triest e de sô Riviere
* Vuide di Triest
* Vuide pratiche di Triest
* Benvignût a Triest
Lenghistiche

La **lenghistiche** o **linguistiche** e jê la sience che a studie il lengaç dal om. E je fate di diviersis dissiplinis che a studiin diviers aspiets dal lengaç come par esempli la fonologjie, la morfologjie, la sintassi, la metriche, la semantiche e la lessicografie e la glotologjie.
Lengaç

Il **Lengaç** al è chel insiemit di segnâi e simbui che cun lôr l'om e i animâi a rivin a comunicâ fra di lôr. Carateristiche dal om e je la capacitât si doprâ il lengaç verbâl e rivà cussì a esprimi ancje sintiments e concets astrats. Il Lengaç al à condizionât la evoluzion dai prins oms che àn vût dai cambiaments fisiologjics in bocje, tes cuardis vocâls e te part dal çurviel che covente par fevelâ, che i àn permetût di miorâ la capacitât e la abilitât di emeti suns.

### Caratteristichis dal lengaç
Il lengaç nol è dome un sisteme di simbui ma al à ancje un sisteme di regulis par doprâju che si clame gramatiche. La sience che e studie il lengaç dal om si clame lenghistiche.
Ancje i animâi a doprin dai lengaçs par comunicâ fra di lôr. Par cualchi gjenar di animâl plui evolût, come ciertis simiis, si à une semantiche e une sintassi avonde complesse.

### Lengaçs artificiâi
I lengaçs artificiâi a son stâts inventâts dal om par particolârs necessitâts. O vin tant lengaçs che varessin voie di deventâ lenghis internazionâls sicu l’esperant, che lengaçs inventâts in ambit matematic o informatic. In ducj i câs si àn dai sistemis di simbui e des regulis di gramatiche.

### Vôs leadis
* Lenghis
* Lenghistiche
* Lenghis dal mont
Siest

**Siest** (par talian *Sesto al Reghena*) al è comun inte Provincie di Pordenon che al à 5675 abitants (2004). Al à 3 frazions: Bagnarole, Marignane e Ramussiel. Famose e je la abazie di S. Maria in Sylvis.

## Leams esternis
* Pagjine dal comun (par talian)
Pacifico Valussi

**Pacifico Valussi** (Talmassons, Udin 1813-1893) al è stât un gjeograf e un gjornalist furlan. Al à dirizût il gjornâl talian *La Perseveranza* fin tal 1866.

## Oparis
* Pacifico Valussi e Carlo Cattaneo: Notizie naturali e civili del Friuli  - Il Crepuscolo 1852
Vere Glesie di Jesù

La **Vere Glesie di Jesù** (cinês 真[Zhēn] 耶[Yē] 穌[sū] 教[Jiào] 會[Huì]) e je une glesie indipendent, ma nassude in ambient pentecostâl, creade a Pechin, in Cine, intal 1917. Chei che a fasin part di cheste glesie no crodin inte dotrine de Trinitât.

## Dotrinis principâls
Lis cinc dotrinis essenziâls di cheste glesie a son:
* 1. **Il Spirtussant** - "Ricevi il Spirit Sant, palesât dal fevelâ lis lenghis, al è la sigurece de nestre ereditât dal Ream dal Cîl."
* 2. **Il Batisim** - "Il Batisim fat cu la aghe al è il sacrament pe remission dai pecjâts e pe rigjenerazion. Al à di jessi fat in aghe curint tant che chê di un flum, dal mâr o di une font."
* 3. **La Lavande dai Pîts** - "Il sacrament de lavade dai pîts al permet di condividi une part cun Jesus. Al covente a visânus simpri dal amôr, de santitât, de umiltât, dal perdon e dal servizi."
* 4. **La Sante Comunion** - "La Sante Comunion al è il sacrament che al memore la muart dal nestri Signôr Jesus Crist. Nus permet di jessi part dal cuarp e dal sanc dal nestri Signôr e di jessi in comunion cun lui di mût che o podedin vê la vite eterne e che o podedin jessi risussitâts l'ultin dai dîs."
* 5. **La Sabide**: "Sabide, sietîm di de setemane, al e' un dî sant, benedet e santificât da Diu. Al a di jessi osservât,te gracie dal Signôr,par comemorâ la creazion e la salvece di Diu, cu la sperance dal polsâ par l'eternitât,in te vite a vignî."
A son altris cinc dotrinis che, zontadis a lis precedents, a formin lis dîs crodincis basilârs:
* 6. **Jesù** - "Jesu Crist, la peraule che je deventade cjar, muart su le crôs par l'estinzion dai nestris pecjâts, risort il tierç dì e lât in cîl. Unic salvadôr de umanitât, creatôr dal cîl e de tiere e unic Diu".
* 7. **La Biblie** - : "La Sante Bibie, formade dal Vecjo e dal Gnûf Testament, e je stade ispirade da Diu, e e je le uniche font scrite de rivelazion de Veretât Divine. Conten dutis lis leçs di compuartament a cui scugne conformâsi cui che al vûl vivi come un vêr Cristian".
* 8. **La Salvece** - "La salvece si oten cu la grazie divine traviers il crodi. Cui che al crôt, che al fasi afidament tal Spirt Sant par aspirâ ae santitât, onorâ Diu e amâ il prossim.".
* 9. La Vere Glesie.
* 10. **Il Secont Avent**: "Le Seonde Vignude dal Signôr sarâ tal Dî dal Judizi Finâl, cuant al vignarâ ju dal paradîs par judicâ il mont: i justs saran ricompensâts cu la vite eterne,i trists e i pecjadôrs saran danâts par l'eternitât."
Polonie

La **Polonie** e je un stât de Europe centrâl che al fâs part de Union Europeane dal 1 di Mai dal 2004. La superficie de Polonie e je di cirche 300.000 km², cun plui di 38 milions di abitants. E confine cu l'enclave Ruse di Kaliningrad a Nord, cu la Lituanie a Nord Ovest, cu la Bielorussie e l'Ucraine a Est, cu la Slovachie e la Republiche Ceche a Sud e cu la Gjermanie a Ovest.
Ca

* **Ca** al è il simbul chimic pal calci
* **ca.** e je une scurte par **cirche**
* **CA** al è il codiç ISO 3166-1 alpha-2 dal Canada.
* **CA** al è il codiç ISO 3166-2:IT de Provincie di Cagliari
* **CA** al è il codiç ISO 3166-2:US dal stât american de California
* **CA** al è il codiç ISO 639-1 de lenghe catalane
* **CA** al è il codiç IATA de Air China
* **CA** e je la sigle di Computer Associates, une aziende informatiche
* **CA** e je une scurte par *[[certificate authority]]* (autoritât pai certificâts)
* **CA** e je une scurte par corint alternade
Arturo Malignani

**Arturo Malignani** (Udin 4 di Març 1865 – Udin 15 di Fevrâr 1939) al fo sienciât e inventôr. Gracie a lui Udin e Pordenon forin lis primis citâts de Furlanie e Udin la tierce in Europe a vê le lûs eletriche. Al ve ancje la passion pe fotografie e pe meteorologjie, de sôs rilevazions si son podudis costruî lis statistichis de temperadure di Udin fra la fin dal ‘800 e il ‘930. Al inventà un mût par gjavà l'aiar des lampadinis rivant a vendi il brevet a Thomas A. Edison.

A lui, dal 1946, a iè intitulade una de pui cognossudis scuelîs superiôrs di Udin, al Istitût tecnic industriâl "Arturo Malignani"

### Oparis:
* Sulla opportunità di utilizzare le sorgenti del Torre a scopo di produzione di energia elettrica (Udine 1922); 
* Quarant'anni di osservazioni meteorologiche in Friuli (Udine 1932).
Atimis

**Atimis** al è un comun inte provincie di Udin cun 1900 abitants, une aree di 33,35 Kmq a logât a 196 metris s.l.m. Il non al è di origjin preromane, si pense dai Gjâi. Il non talian al è *Attimis*, chel sloven *Ahten*. Al à cuatri frazions: Riclûs, Foran, Subît e Purçûs. Di particulârs interès i cjiscjei medievai di Partistagn (*Partistagno*), Attimis superiôr e inferiôr, il Tôr di Riclûs dal an 1103 e le glesie di San Svualt.
Reclûs

**Reclûs** (loc. **Riclûs**, sl. **Rekluž**) e je une frazion dal comun di Atimis, di 500 abitants. Il non talian al è "*Racchiuso*". Al à doi borcs stacâts dal pais: Partistagn (*Partistagno* o *Borgo Faris*) e Poiane (loc. Poane par talian (*Borgo Poiana*). 
## [[Glesie di San Silvestri (Reclûs)|La Glesie di San Silvestri]]
Di particolâr interès il tôr dal 1103 e la tacade glesie cun frescs dal Thanner, il cjistiel medievâl di Partistagn e le tacade glesie di S. Svualt (par talian *S. Osvaldo*), lis grotis preistorichis dal "Çondar des Aganis" e dal "Masariât".
Transistôr

Il **transistôr** al è un dispositîf a stât solit componût di semicondutôrs, che al pues jessi doprât pe amplificazion, pe stabilizazion dal voltaç, pe modulazion dai segnâi, come interutôr e par un grum di altris funzions. E lavore come une valvole variabil, che a seconde dal voltaç in ingrès, e controle la corint che scor di une sorzint di voltaç colegade. I transistôrs a puedin jessi fats sei come components separâts sei come parts di un circuit integrât.

## Introduzion
I transistôrs si dividin in dôs grandis categoriis: i BJT (*bipolar junction transistors*) e i FET (dal inglês *field effect transistor*), che a son une creazion plui gnove e stan deventant simpri plui doprâts intes variis aplicazions derivadis. I transistôrs a son caraterizâts di trê terminâi e a forin scuvierts par câs tal 1939 di Russel Ohl, che al stave esaminant la conducibilitât di un cristal di silici cuntune sfrese tal mieç (cheste e jere in pratiche une rudimentâl junzion P-N, che e je la base di dute la fisiche dai semicondutôrs).

## Cjale ancje
* Diodi
* Semicondutôr
* MOSFET
Elena Fabris Bellavitis

La contesse **Elena Fabris Bellavitis** (Listize, 25 di Jugn 1861 - Bologne, 25 di Fevrâr 1904) a fo une scritore furlane. Fie dal Cont Nicolò Fabris, scrivè su gjornâi e rivistis regjonâls articui di critiche leterarie e artistiche, di croniche e di custum. Colaborà cun il 'Giornale di Udine', cun lis 'Pagine Friulane' e cun 'Pro parvulis'. 
Fra lis oparis si pues ricuardâ 'La Paveute' che a fo citade su diviersis oparis talianis de epoche e su la 'Bibliografia delle tradizioni popolari d'Italia' di Pitré.

### Bibliografie
* Un genio, 1887; 
* Brutta, Udin 1889; 
* Zia Lavinia, Udin 1891; 
* Raccolta di racconti e novelle, Udin 1899; 
* Novelle e bozzetti, Udin 1987.
Nicolò Fabris

Il cont **Nicolò Fabris** (Listize, 1818 - Listize, 10 di Fevrâr 1908) fo miedi, sindic di Listize e deputât liberâl par Palme e Udin dal 1876 al 1890. Fo pari di Elena Fabris Bellavitis.
Listize

**Listize** al è un comun di 3.890 abitants e al fâs part de provincie di Udin. A fasin part dal comun ancje i pais di Gjalariàn, Gnespolêt, Sante Marìe, Sclaunìc, Vilecjàce. 

A si cjate pôc di sore de Basse Furlane, tra i comûns di Basilian, Mortean e Talmassons. 

## Personaçs famôs
* Cont Nicolò Fabris, miedi, sindic di Listize e parlamentâr
* Elena Fabris Bellavitis, scritore.
Slovachie

La **Slovachie** e je un stât de Europe centrâl che al fâs part de Union Europeane dal 1 di Mai dal 2004. La superficie de Slovachie e je di cirche 50.000 km², cun plui di 5 milions di abitants. E confine cu la Polonie a Nord, la Ucraine a Est, la Ongjarie a Sud,  la Austrie e la Republiche Ceche a Ovest.

## Leams

* http://www.government.gov.sk
Cechie

La **Republiche Ceche** (*Česká republika*) oben **Cechie** (*Česko*) e je un stât de Europe centrâl che al fâs part de Union Europeane dal 1 di Mai dal 2004. La superficie da la Republiche e je di cirche 80.000 km², cun plui di 10 milions di abitants. E confine cu la Polonie a Nord, cu la Slovachie a Est, cu l'Austrie a Sud e cu la Gjermanie a Ovest. 

## Leams
Spagne

La **Spagne** e je un stât de Europe ocidentâl che al fâs part de Union Europeane dal 1<sup>n</sup> di Zenâr dal 1986. E confine a Ovest col Portugal e a Nord cun le France. E je une monarchie parlamentâr, e il cjâf di stât al è il re Felipe VI.

## Gjeografie
La Spagne e ocupe cirche l'84 par cent de penisule iberiche, e si slargje dai Pireneis a Est fin tal Ocean Atlantic a Ovest. E je bagnade ancje dal Mar di Cantabrie (Nord) e dal Mar Mediterani e dal Mar des Balearis a (Sud-Est).
Te ponte plui a Sud de penisule si cjate il Stret di Gjibiltere, che separe Spagne e Maroc, e che tal pont plui stret al è un braç di mâr di dome 13 chilometris.

Lis isulis plui impuartantis a son lis Balearis, tal Mâr Mediterani, e lis Canariis, tal Atlantic a cirche 100 km de cueste de Afriche.

## Regjons
La Spagne e je dividude in 17 regjons autonomis, dividudis a lôr volte in 50 provinciis; in plui, a esistin dôs citâts autonomis, Ceuta e Melilla.

## Storie
La storie moderne de Spagne e scomençà tal 1492, cuant che la fin de Reconcuiste e consintì di zontâ scuasit dutis lis regjons che vuê a fasin part dal paîs, cu la ecezion de Navarre, unide al paîs dome tal 1512.

## Viôt ancje


A Black and White Photo of the the Gran Vía in Madrid Spain.jpeg|Gran Vía, Madrid
Toledo-16-romanische Kirche-1983-gje.jpg|Toledo
Cordoba-08-Dom-Portal Seite-1983-gje.jpg|Cordoba
Avila-26-Haeuser an Mauer-1983-gje.jpg|Avila
Granada-144-Alhambra-Loewenhof-Saeulengang aussen NO-1983-gje.jpg|Granada
Poblet-04-Reial Monestir-Barock-Fassade-1983-gje.jpg|Poblet
Segovia-144-San Martín-1983-gje.jpg|Segovia
Gibraltar-02-Felsen-1983-gje.jpg|Gibraltar
Sierra Nevada-18-Pico del Veleta-Gipfel-Auto-1983-gje.jpg|Sierra Nevada


## Leams
Arc di Sant Marc

L**'arc di Sant Marc** (o ancje **cercli di Sant Marc**) al è un fenomen otic e meteorologjic che al provoche la aparizion di un spetri continui di lûs tal cîl cuant che i rais dal soreli a passin traviers il particulât che si cjate inte atmosfere. E cjape lis formis di un arc fat cun plui colôrs, cul ros par fûr e il viole inte zone plui centrâl. Pe tradizion, la secuence dai colôrs e je ros, narançon, zâl, vert, blu, celest e violet: al è impuartant di dî che no je une liste consistente: inclût ducj i colôrs primaris e secondariis in cualchi maniere, ma dome un colôr terziari, il celest. Si pense che chest al è stât zontât parcè che ai timps dai studiis di Isaac Newton il numar sîs e veve un significât negatîf pe religjon, ma dal pont di viste fisic il voli uman al fâs fadie e distingui i colôrs ator dal blu intal spetri visuâl.

## La spiegazion sientifiche
L'efiet dal arc di Sant Marc al pues jessi osservât ogni volte a son piçulis gotis di aghe intal aiar e la lûs dal soreli e ven di daûr dal osservadôr a une altitudin o angul bas. L'efiet al pues ancje jessi viodût dispès dongje di fontanis o discjadudis.

## L'arc di Sant Marc inte culture
L'arc di Sant Marc al è simpri stât un impuartant argoment de mitologjie, de religjon e de leterature. Numerosis a son lis poesiis dedicadis a chest fenomen atmosferic.

## Cjale ancje
* Lûs
* Colôr
* Soreli
Gian Giacomo Marinoni

**Gian Giacomo Marinon** (Marinoni) (Udin 1676 – Viene 10 di Zenâr 1755), al fo filosof, matematic e topograf, archeolic e naturalist. 
Daspò vê studiât a Udin e vê mostrât grande bravure in matematiche al fo mandât a Viene dulà che si laureà dai gjesuits in filosofie. Daspò al tacà a insegnà matematiche. 

Tal 1703 fo nomenât matematic di cort di Liopolt I, in chest periodi al fasè dai impuartants lavôrs di topografie doprant gnovis tecnichis di rilevazion. Al preparà des oparis che a forin une vore agradidis tant che lu incargarin di fâ lis mapis di Viene e dal sô circondari, al lavorà ancje pe costruzion dal catastic de Lombardie. 

Al fo professôr de Academie de Basse Austrie e po fo astronom de cort asburgjiche e retôr de scuele di inzegnerie militâr di Viene. Te sô vile di Viene al veve un dai miôrs osservatori astronomics dal mont.
Camillo Marinoni

**Camillo Marinoni** (Milan 1845 – Udin 1882) al fo insegnant, archeolic e naturalist. Al scrivè libris pe scuele e al voltà par talian libris di sienciâts stranîrs. Al insegnà a Udin dal 1875.

## Oparis
Fra lis sôs oparis sul Friûl si ricuardin: 
* Fra i monti del Friuli (Milan, 1878)
* Il colle del castello di Udine è naturale? (Udin, 1878) 
* Bronzi preistorici del Friuli (Milan, 1879) 
* Sui minerali del Friuli (Udin, 1889)
Giovanni Marinelli

**Giovanni Marinelli** (Udin 28 di Fevrâr 1846 – Florence 2 di Mai 1900), fi di un miedi che al vignive dal Cjadovri, al faseve il gjeograf. 

Dopo vê insegnât a Udin al è deventât professôr universitari di gjeografie prime a Padue e daspò a Florence, al à fât  l'alpinist e al è stât parlamentâr liberâl par Udin e Glemone dal 1890 al 1900. Al lè parsore di une setantine di cimis scuasit dutis intes Alps Juliis e Cjargnelis. Al faseve il diretôr de “Rivista geografica italiana” e fondadôr de Societât pai Studiis Gjeografics e Coloniâls, al fo president de Societât Alpine Furlane dal 1875. 

Par lis sôs numerosis ricercjis su la mont furlane al fasè costruî dai osservatoris metereologjics a Tumieç, Pontebe e a Dimpeç. Grant divulgadôr e organizadôr, al fo il coordenadôr dai miôrs gjeografs talians te realizazion de "La Terra" prime vere enciclopedie taliane di gjeografie.

### Oparis plui impuartantis:
* *Saggio di cartografia della regione veneta*, Vignesie 1881; 
* *La più alta montagna del Friuli*, Pagine friulane XII, 1888; 
* *La terra. Trattato popolare di geografia universale...,* in vot libris, Milan 1889; 
* *Guida del Canale del Ferro*, Udin 1894; 
* *Una carta del Friuli del sec. XVI*, Pagine friulane I, 1894; 
* *Guida della Carnia*, Florence 1898.
Olinto Marinelli

**Olinto Marinelli** (Udin 11 di Fevrâr 1874 - Florence 14 di Jugn 1926). Fi di Giovanni al fo tant che il pari un gjeograf. Professôr universitari a Florence al fo il cjâf scuele de gjeografie naturalistiche taliane. Fo diretôr de “Rivista geografica Italiana” e president de Societât Alpine Furlane dal 1901 fin al 1926. Fra i soi numerôs tescj (tancj fra di lôr sul Friûl), al continuà la “Guida del Friuli” di so pari e al fo il coordenadôr dal "Atlante Internazionale" dal Touring Club Talian. 

## Oparis
* *Del confine linguistico italiano-tedesco*, Pagine friulane V, 1892; 
* *La frana e il lago Borta*, Udin 1897; 
* *Studi orografici nelle Alpi orientali*, Rome 1902; 
* *Il Friuli come tipo di regione naturale*, Udin 1917; 
* *Il Friuli e la Venezia Giulia. Problemi di geografia amministrativa e di toponomastica*, Udin 1923.
Jacopo Stellini

**Jacopo Stellini** (nassût a Cividât il 27 di Avrîl 1699, secont altris al fo nassût a Tribil di Sore di Stregne il 18 di Lui 1688 – muart a Padue il 27 di Març 1770) al fo abade, scritôr e professôr di filosofie. 

Al si interessà di midisine, matematiche, critiche leterarie. Al scrivè poesiis ma al è famôs sore dut par il scrit par latin *De ortu et progressu morum* (1740).

La so concezion etiche e à di fonde che Aristoteliche par finì scuasit cun jessi un precursôr dal pensîr sociologjic.

## leams
https://web.archive.org/web/20070111014340/http://www.cividaleonline.com/tour/personaggi/stellini.htm un scrit di Josef Marchet par talian

]]
Antonio Zanon

**Antonio Zanon** (Udin, 18 di Jugn 1696 – Vignesie, 4 di Dicembar 1770) al fo un industriôs imprenditôr economist e agronim furlan, al puartà lis ideis iluministis te economie furlane. 

Fi di un marcjadant di sede tal 1738 al là a Vignesie dulà che al vierzè une ativitât manifature. Al restà simpri in contât cun la citât di nassite puartant une vision cosmopolitiche e moderne. 

Al fo un dai pensadôrs ilumiscj furlans. Impuartantis lis sôs inovazions te industrie de sede e la so batae pe introduzion de patate te planure furlane (in Cjargne invezit la coltivazion des cartufulis no ve tancj oposizions). Tal 1762 al fo fra i fondadôrs de Societât di Agricolture Pratiche di Udin che si proponè di studià mûts e tecnichis inovativis di doprà in agricolture.

## oparis
* Dell'agricoltura, delle arti e del commercio, Vignesie 1763; 
* Lettere sull'agricoltura, Udin 1960.
*cuatri letaris a G.Silvestris, ruvì 1880
Traspuart

Par **traspuarts** si intint il moviment di oms o marcjanziis di un puest a chel altri. La peraule e derive di chês latinis *trans* (a traviers) e *portare* (puartâ).
Il setôr dai traspuarts al pues jessi dividût in trê bandis val a stâi infrastruturis, veicui e gjestion. 
Une altre distinzion ca ven doprade e je chê fra traspuarts publics e traspuarts privâts.

## Infrastruturis
 
Lis infrastruturis a son lis viis di comunicazion come lis stradis, lis feroviis, i canai, e v.i., e i ponts di partence e di rivade come lis stazions, i puarts, i aeropuarts, lis fermadis dai autobus e v.i.. 
A progjetâ lis infrastruturis e la rêt dai traspuarts e pense la inzegnerie civîl e la inzegnerie dai traspuarts.

## Veicui

I veicui a son i mieç ca si doprin par movisi e par puartà la robe. Su stradis fatis apueste (stradis asfaltadis o feroviis) si doprin lis machinis, i camions e i trenos. Invezit i aereos o lis nâfs a son plui libars di spostasi ancje se si doprin des rotis convenzionalis. Il progjet dai veicui al ven fat de inzegnerie mecaniche, de inzegnerie aeronautiche, de inzegnerie feroviarie e de inzegnerie navâl.

### Tips di veicui

#### Non motorizâts
* Biciclete
* Cjâr
* Veicul a trazion animâl
* Caroce

#### Motorizâts
* Automobil
* Camion
* Aeroplan
* Nâf
* Autobus
* Metropolitane
* Tren

## Gjestion dai traspuarts

La gjestion e je materie de inzegnerie dai traspuarts e de inzegnerie dai sistemis e e studie sedi lis misuris di sigurece sedi lis politichis di finanziament e i presits di meti.

## Traspuarts publics e privâts

La distinzion che si fâs a secont dal paron de rêt al puarte a fevelà di traspuarts publics e traspuarts privâts. Chei publics a àn une funzion sociâl oltri che economiche e a cirin di garantî a ducj i components de comunitât la pussibilitât di movisi. Chei privâts a son comandâts dai singui, in chest câs dispès a son plui impuartant i elements di economicitât e di sparagn.

## Leams
* Statistichis sui traspuarts europeans - Eurostat par inglês.
Bale tal zei

La **bale tal zei**, o **bale tal cos** o **basket** (scurte da la peraule inglês *basketball*) al è un sport di scuadre inventât tal 1891 di **James Naismith** tai Stâts Unîts, dulà che al è considerât un dai sports nazionâi. Al è une vore popolâr in Europe e in nord Americhe. Vuê si lu zuie in dut al mont, e aromai i americans no son considerâts i plui fuarts, ancje se il campionât professionist american (NBA) al reste chel plui famôs e impuartant.

## Storie
A difarence di tancj altris sports, ma come la balesvol, la bale tal zei al è nassût par opare dal cjâf dal professôr di educazion fisiche James Naismith, di origjinis canadesis, ch'al voleve cjatâ fûr un zûc par no fâ stufâ i siei arlêfs de scuele di Springfield, tal Massachusetts.
Cecilia Deganutti

**Cecilia Giovanna Rita Deganutti** (Udin 26 di Otubar 1914 – Triest 4 di Avrîl 1945) insegnant, durant la seconde vuere mondiâl e lavorâ par la crôs rosse cui presonîrs talians in Gjermanie. 

Dopo jessi tornade in Friûl a diventà une partigjane de Brigade Osôf. Cjapade dai naziscj dopo jessi stade barbaramentri torturade par doi mês par cirì di savê i nons di altris partigjans a fo copade e brusade tal for crematori de Risiere di San Sabba di Triest. La Republiche Taliane i à dât la medaie di aur de Resistence.
Tecnologjie

La **tecnologjie** e je une peraule che a ven dal grêc "tekhnologhia" che al sarès discors su la art o discors su la tecniche.

Si trate des dissiplinis che a studiin in maniere sientifiche i procediments tecnics par trasformâ lis robis in lavôrs finîts. Par spiegâ miôr il concet di tecnologjie si pues disi che e jê che robe che e permet di passâ da lis ideis sientifichis a lis aplicazions pratichis.

La peraule tecnologjie e nâs tal XVII secul cuant che la tecniche di lavorazion, che fin alore e faseve a voli, e scomence a doprâ simpri di plui i principis sientifics.
Tecniche

La **tecniche**, peraule ca ven dal grêc *techne* val a stai savê la art, al è il procedimênt par fâ un lavôr o une opare in cjamp sientific, tecnologjc, artesanâl o in altre ativitât.

La tecniche e pues domandâ creativitât ma par solit a domande il savê doprâ i struments o lis capacitâts che a permetin di rivâ a un determinât risultât. Di spes si doprin cognossincis imparâdis o metodôs di lavôr su cui si à za pratiche.

In efiet si pues dî che la tecniche si impare cun la pratiche.
Giacomo Ceconi

Il cont **Giacomo Ceconi** (Pielunc, Vît 29 di Setembar 1833 – Udin 18 di Lui 1910) al fo imprenditôr e costrutôr. 

Nassût in une famee no siore a disevot agns al là a Triest a imparà a fâ il muradôr. Al studià te scuele serâl e za di zovin, cun dai soi paesans, al cjapà dai apalts impuartants in Crauazie e in Ongjarie. Tai agns seguitîfs al fasè numerosis oparis specialmentri leadis al disvilup des feroviis austriachis. 

Tal 1879 al cjapà la citadinance austriache, e par i lavôrs tal Vorarlberg l'imperadôr Franz Joseph lu fasè nobil.

Fra lis altris sôs oparis famosis si puedin ricuardà la costruzion de galarie di Bohinj in Slovenie e dal viadot di Cerneva alt 67 metris..

La plui celebre a fo di sigûr la costruzion de galarie dal Alberg in Tirol, lungje plui di 10 chilometris a fo la tierce galarie costruide tal mont e la prime tal imperi. Grazis a la organizazion dal lavôr e a lis gnovis tecnichis dopradis la opare o fo finide cun tredis mês di antecip.
Par lui a lavorarin fin a 16.000 operaris tai variis cantîrs. A jerin scuasit ducj furlans che a vignivin des valadis dal Arzin, dal Tiliment e dal Cjanâl dal Fier.

Al restà simpri leât a lis sôs valadis, lui al fo il promotôr de costruzion de strade Regjine Margarite te Val dal Arzin e dal grant rimboscament dai monts lì atôr. 

### Libris su Giacomo Ceconi
“Giacomo Ceconi un impresario friulano" di Lucia D’Andrea e Alessandro Vigevani, Cjamare di Cumierç di Udin - 1994
Industrie

La **industrie** e je la moderne imprese di produzion che doprant une fuarte division dal lavôr e une grande mecanizazion e prodûs, par solit su grande scjale, bens di consum o machinaris e infrastruturis (bens dal capitâl). L'insiemit des industriis al è il setôr secondari.

### Classificazions
A secont de grandece si à la piçule industrie, la medie industrie e la grande industrie.
La industrie si diference dal artesanât pe fuarte specializazion dal lavôr. Te legjislazion taliane la industrie artesanâl, che e à une schirie di agjevolazion, e je diferente di chê industriâl sore dut pal numar di dipendents.

### Storie
La industrie e nas tal XVII secul in Ingletiere (Rivoluzion Industriâl). 

### Tips di industrie
* Industrie mecaniche;
* Industrie automobilistiche;
* Industrie aeronautiche;
* Industrie eletroniche;
* Industrie alimentâr;
* Industrie chimiche;
* Industrie tiessile;
* Industrie minerarie;

## Colegaments cul di fûr
* [La forme juridiche di une aziende. La costituzion di une aziende, stant al [dirit]]
Setôr secondari

Il setôr secondari al è definît de Economie come chel fat da lis impresis industriâls che a fasin bens che a son clamâts bens secondariis. 

Il concet al è che partint di un ben prin si fâs un ben secont che al à un valôr zontât.
In chest setôr si cjatin lis industriis che fasin manufats e chês industriis ca si ocupin de trasformazion des materiis primis.

### viôt ancje
* setôr primari
* setôr terziari
Setôr primari

Il setôr primari al è definît de Economie come chel fat da chês impresis ca à trasformin i bens naturâi in materiis primis o ben prins. 

Il setôr al è fat des impresis che si ocupin di agricolture, pescje, ativitâts forestâls, gjavis, minieris e v.i. 

### viôt ancje
* setôr secondari
* setôr terziari
Setôr terziari

Il **setôr terziar**i al è definît de Economie come chel cal prodûs servizis a lis industriis o ai consumadôrs. 

Tal terziari si cjatin lis ativitâts di traspuart, di distribuzion e di vendite dai prodots, lis ativitâts di finanziament e assicurazion a lis impresis o ai privâts, lis ativitâts par il divertiment, pe ristorazion, par il turisim e v.i. 

### viôt ancje
* setôr primari
* setôr secondari
Artesanât

L**'artesanât** al è chel mût di lavorâ cal dopre sore dut il lavôr dal om par produsi dai bens finîts. Cuant ca si doprin soredut machinis e un grant numar di operaris si à invezit la industrie. 

L'artesan al met di spes tal so lavôr une grande passion, a voltis lis sôs oparis a puedin someâ des veris oparis di art.

In Italie cirche un tierç des impresis à son impresis artesanis e a dan lavôr a cirche un cuint dai lavoradôrs. Viodude la lôr impuartance a son dai canai di finanziament particolârs che a spietin a chestis impresis. La legjislazion taliane a proviôt l'oblic de iscrizion al AIA (liste des impresis artesanis) dal 1985 cuant che la legjislazion regjonâl furlane lu proviodeve dal 1970, in chest mût si puedin vê des agjevolazion finanziariis specifichis.

## Leams
* https://web.archive.org/web/20110310184638/http://www.ud.camcom.it/ Cjamare di Cumierç di Udin
* https://web.archive.org/web/20060424062821/http://www.go.camcom.it/ Cjamare di Cumierç di Gurize
* https://web.archive.org/web/20090803013933/http://www.pn.camcom.it/ Cjamare di Cumierç di Pordenon
* http://www.confartigianatoisontino.it/ Confartigianât isontin
* http://www.uaf.it/ Confartigianât di Udin
* http://www.confartigianato.pordenone.it/ Confartigianât di Pordenon
Elio Morpurgo

**Elio Morpurgo Hoffman** (Udin, 10 di Otubar 1858 – Polonie, 1944) al fo economist, politic e mecenat furlan di religjon ebraiche. 

Al studià a Udin in tal istitût tecnic (al jere te stesse classe dal economist Bonaldo Stringher), al fo president de Bancje di Udin e al fasè il sindic di Udin dal 1889 al 1895. Daspò al fo parlamentâr par trê mandâts di file. Dal 1903 al 1937 al fo president de Cjamare di Cumierç di Udin. 

Fo grant mecenat e al sburtà ancje par une schirie di compris di cuadris di art pe Cjamare di Cumierç fra cui oparis de Avanguardie Furlane come chês di Dino Basaldella, di Angilotto Modotto e di Fred Pitt (Gilfredo Pittino).

Fo vitime des leçs raziâlis e a otantesîs agns al fo depuartât in Polonie murint durant il viaç.
Bonaldo Stringher

**Bonaldo Stringher** *(pronunzie «stringhèr»)* (Udin, ai 18 di Dicembar dal 1854 – Rome, ai 24 di Dicembar dal 1930)
al fo statistic, bancjari, diretôr e prin governadôr de Bancje di Italie, parlamentâr e ministri dal tesaur.

Nassût in une famee de medie borghesie al studià tal Istitût Tecnic di Udin e daspò te gnove “Regia Scuola Superiore di Commercio” di Vignesie. A 21 agns al ven clamât a Rome di Luigi Bodio come “uficiâl straordenari di statistiche”. Al comence cussì une luminose cariere te aministrazion publiche, a 26 agns al è za tal grup dai funzionaris talians che a partecipin a la conference monedarie di Parîs.

A 33 agns al deventà cjâf di division dal ministeri des financis. Tal 1888 al deventà professôr universitari di Siencis de Financis a Rome, fin alore i soi lavôrs a jerin stâts publicâts anonims tal so lavôr te aministrazion. Tal 1892 al deventà Ispetôr Gjenerâl dal ministeri des financis e al preparà la leç bancjarie dal 1893 che al riformà il sisteme talian scjassât di une schirie di scandui e faliments.     

Tal 1898 al vignì a fâ part dal Consei di Stât, val a stâi la cime de cariere di un public funzionari de epoche. 
I furlans a vevin une vore di braure par lui e par chel al fo elet parlamentâr tal coleç eletorâl di Tarcint e Glemone.

Tal 1900 al deventà diretôr gjenerâl de Bancje di Italie, lu restarà fin al 1928. Cuant che al fo istituît il rûl di governadôr al fo il prin a jessi nomenât (lu fo dal 1928 a le so muart tal 1930). 
Al fo une des plui impuartantis personalitâts dal mont bancjari talian.

## Leams esternis
*  http://www.afsp.msh-paris.fr/archives/congreslille/pdflille/tr3dormagen.pdf
Patriarcjis di Grau

## '''Patriarcjis di Grau'''

Il Patriarcjât di Grau al nas des lotis fra Grau e Aquilee. Tai ultins secui il patriarcje al viveve a Vignesie e tal 1451 al deventà uficialmentri Patriarcje di Vignesie.

## Patriarcjis di [[Aquilee]] e [[Grau]]

* Paulinus I 557-569
* Probinus 569-570
* Elia 571-586
* Severus 586-606
606 Schisme dal patriarcjât di Aquilee

## Patriarcjis di [[Grau]]

* Candidianus 606-612
* Epiphanius 612-613
* Ciprianus 613-627
* Primogenius 630-648
* Maximus II 649
no cognossût
* Stephanus II 670-?
* Christophoros 685-?
no cognossût
* Giles tai prins dal 1300 
no cognossût
* Domenico Michel (?-1451)
Arcidiocesi di Udin

La **arcidiocesi di [[Udin]]** e nas tal 1752 cuant che al ven abolît il Patriarcjât di Aquilee. Dal 1818 al 1846 la diocesi e je sot il patriarcje di Vignesie.
Al di di vuê e cjape la citât di Udin e part de sô province, la Cjargne e l'alt Friûl, gjavade la basse furlane, cun Aquilee, che e sta sot Gurize. E je dividude in 373 parochiis e 24 foraniis.
Dâts de diocesi: 
Superficie in Kmq*: 	4.726; 
Abitants**: 	467.320; 
Parochiis**: 373; 
Numar dai predis secolârs*: 	334; 
Numar dai predis regolârs*: 	85; 
Numar dai diacons permanents*: 	25.

## Arcivescui di [[Udin]], [[1752]]-[[1818]]

* Daniel Dolfino (1752-1762), che al jere stât Patriarcje di Aquilee.
* Bartolomeo Gradenigo (1762-1765)
* Giovanni Hieronymo Gradenigo (1765-1786)
* Niccolo Sagredo (1786-1792)
* Pietro Antonio Zorzi (1792-1803)
* vacant (1804-1807)
* Baldassare Rasponi (1807-1814)
* vacant (1814-1846)

## Vescui di [[Udin]], [[1818]]-[[1846]]
* no cognossuts

## Arcivescui di [[Udin]], dal [[1846]]
* Zaccaria Bricito (1846-1852)
* Cardinâl Giuseppe Luigi Trevisanato (1852-1862)
* Andrea Casasola (1863-1884)
* Giovanni Maria Berengo (1885-1896)
* Pietro Zamburlini (1896-1909)
* Antonio Anastasio Rossi (1910-1927)
* Giuseppe Nogara (1928-1955)
* Giuseppe Zaffonato (1956-1972)
* Alfredo Battisti (1972-2000)
* Pietro Brollo (2000-2009)
* Andrea Bruno Mazzocato (2009-)

## Leams
Diocesi di Udin
Arcidiocesi di Gurize

La **arcidiocesi di [[Gurize]]** e nas tal 1752 cuant che al ven abolît il Patriarcjât di Aquilee. E fo abolide tal 1787 e ripristinade tal 1791 come diocesi.  E tornà a jessi une arcidiocesi intal 1830. Sot de jurisdizion di Gurize e jerin lis diocesis di Lubiane, Triest-Cjaudistrie, Parenzo-Pole (''Poreč-Pula''), Veglia-Arbe (''Krk-Rab'') e Como.

Il teritori de arcidiocesi di Gurize e faseve part fin al 1918 de Austrie; il mandament di Çarvignan, che dal pont di viste aministratîf al fo assegnât ae provincie di Udin daspò de Grande Vuere, al fâs ancjemò part de Arcidiocesi di Gurize.

Dal 1766 l'arcivescul al fo ancje princip dal Sacri Roman Imperi.

## Liste dai arcivescui di [[Gurize]]

### Princips Vescui dal [[Sacri Roman Imperi]]
* Karl Michael von Attems (1752-1774)
* Rudolf Joseph von Edling (1774-1784)
*vacant. Abolît il titul tal [[1787]] e ristabilide la diocesi tal [[1791]].*

### Vescui di Gurize e Gardiscje
* Franz Philipp von Inzaghi (1791-1816)
* Joseph Walland (1818-1834)
* Franz Xaver Luschin (1835-1854)
* Andreas Gollmayr (1855 – 1883)
* Alois Zorn (1883-1897)
* Jakob Missia (1898-1902)
* Andreas Jordan (1902-1905)
* Franz Borgia Sedej (1906-1931)
*vacant ([[1931]]-[[1934]])*
* Carlo Margotti (1934-1951)
* Giacinto Giovanni Ambrosi (1951-1962)
* Andrea Pangrazio (1962-1967)
* Pietro Cocolin (1967-1982)
* Antonio Vitale Bommarco (1982-1999)
* Dino De Antoni (1999-2012)
* Carlo Roberto Maria Redaelli (2012-cumò)

## Bibliografie
*Giuseppe Cappelletti, *Le chiese d'Italia della loro origine sino ai nostri giorni*, Antonelli, Vignesie, 1851, vol. VIII
**Carlo Michele d’Attems primo arcivescovo di Gorizia (1752-1774)*, Tipografia sociale, Gurize, 1988

## Leams esternis
*gorizia.chiesacattolica.it, cun informazions de storie de arcidiocesi
**[http://www.catholic-hierarchy.org/diocese/dgori.html Archdiocese of Gorizia]*, *catholic-hyerarchy.org*
Diocesi di Concuardie-Pordenon

La **diocesi di [[Concuardie]]** e nas tal 388 o 389 cun la consacrazion de basiliche. I nons dai prins vescui no son però cognossûts. Tal 1425 la sede de diocesi fo puartade a Puart par vie de decjadince di Concuardie. Tal 1971 cuant che e nas la Provincie di Pordenon il non de diocesi al devente **Concuardie-Pordenon** e tal 1974 la sede e ven puartade a Pordenon.

## Liste dai vescui di Concuardie
* 579 Chiarissimo
* 591 Augusto
* 604 Giovanni
* Par doi secui no si cognossin i nons dai vescui di Concuardie
* 802 Pietro I
* 827 Anselmo
* 844 Tomicario
* 901 Adelmano
* 963-984 Alberico
* 996 Benno o Benone
* 1015 Majo
* 1031 Roadberto
* 1063 Diotwino
* 1089 Regimpoto
* 1106 Riwino
* 1119 Otto I
* 1136 Artmanno
* 1139 Gervico
* 1163 Conone
* 1178 Gerardo
* 1180 Gionata
* 1188 Romolo
* 1203 Volderico
* 1214 Oddo
* 1216 Almerico
* 1221 Federico dai conts di Prate
* 1251 Guglielmo da Cividât
* 1251 Guarnerio
* 1252 Tiso
* 1257 Alberto da Collice
* 1269 Fulcherio di Zuccola
* 1293 Giacomo di Otonêl
* 1317 Artico
* 1331 Guido I
* 1333 Umberto da Cesene
* 1334 Guido II de Guisis
* 1340 Hainzutto di Ragogne
* 1347 Costantino di Savorgnan
* 1348 Pietro II da Clausel
* 1361 Guido III de Barzis
* 1380 Ambrogio da Parme
* 1389 Agostino
* 1392 Antonio I Panciera da Puart
* 1402 Antonio II da Ponte
* 1409 Enrico di Strassolt
* 1433 Daniele Scotto
* 1443 Battista Legname
* 1455 Antonio III Feletto
* 1488 Leonello Chiericato
* 1506 Francesco Argentino I
* 1511 Giovanni Argentino II
* 1533 Marino Grimani
* 1545 Pietro III Querini
* 1585 Marino Querini
* 1585 Matteo I Sanudo
* 1616 Matteo II Sanudo
* 1642 Benedetto Cappello
* 1667 Bartolomeo Gradenigo
* 1668 Agostino II Premoli
* 1693 Paolo Valaresso
* 1724 Jacopo Maria Erizzo
* 1762 Alvise Maria Gabrieli
* 1779 Giuseppe Maria Bressa
* 1820 Pietro IV Carlo Ciani
* 1827 Carlo Fontanini
* 1850 Angelo Fusinato
* 1856 Andrea Casasola
* 1866 Nicolò dai conts Frangipane
* 1872 Pietro V Cappellari
* 1881 Domenico Pio Rossi
* 1893 Pietro VI Zamburlini
* 1898 Francesco Isola
* 1919 Luigi Paulini
* 1944 Vittorio D’Alessi
* 1949 Vittorio De Zanche
## Vescui di Concuardie-Pordenon
* 1977 Abramo Freschi
* 1989 Sennen Corrà
* 2000 Ovidio Poletto

## Leams
diocesi di Concuardie Pordenon